# Алиани

### от Уикипедия, свободната енциклопедия

Алиани (алевии, казълбаши, мюсюлмани-бекташии) се наричат последователи на религиозно течение в неортодоксалния ислям - алианство, езотерична форма на суфизма. Почитат Али ибн Аби Талиб, зет и първи братовчед на пророка Мохамед, когото смятат за еманация на Аллах, с което са близки до шиитите.

Счита се, че алианите са потомци на една от групите суфи-дервиши (проповедници), пристигнали на Балканите за през XV век да поддържат духа на отоманските войски и да помагат за интегрирането на новозавоюваните народи в империята. Останалите мюсюлмани считат алианите за еретици поради култа им към имам Али. Те са изключително затворена общност и усърдно крият ритуалите си. Знае се, че са мистици и вярват в личното общуване с Бог чрез състояние близко до транс, не използват традиционната ритуалност на исляма, а свещи и вино. В България обитават предимно селата Севар, Острово, Мъдрево, Свещари, Бисерци, Лъвино в област Разград, и Преславци, Черник, Брадвари в област Силистра.

Гробницата „Демир Баба теке“ е считана за свещенно място от алианите и от други ислямски секти. В нея е погребан Демир Баба (Тимур Баба, Кара Демир, Демир пехливан, Тимур ата, Демир ага) — известен дервиш, живял през XVI в. в земите на днешна североизточна България.

Въпреки турския си произход, в Османската империя алианите са отказвали да посещават медресетата, защото в тях се е преподавал ортодоксалният сунитски ислям. Като следствие те са се образовали само в рамките на общността си, и това е довело до упадък. Упадъкът, заедно със затвореността на езотеричната им култура и миграцията към градовете, ги обрича на постепенна асимилация.

## [редактиране] Вижте още

- Шиити

## [редактиране] Външни препратки

- BIRN - Наследството на суфите в България
- Житието на Демир Баба и създаването на ръкописи от мюсюлманите от хетеродоксните течения на исляма в Североизточна България
- Демир баба теке е светиня
- Националният институт за паметници на културата иска да спре реставрацията на Демир баба теке
- Българските алиани. Сборник етнографски материали. Съст. И. Георгиева. С., 1997.

Тази статия е мъниче. Можете да помогнете на Уикипедия, като я разширите. Просто щракнете на редактиране и добавете онова, което знаете.

Взето от „http://bg.wikipedia.org../../../%D0%B0/%D0%BB/%D0%B8/%D0%90%D0%BB%D0%B8%D0%B0%D0%BD%D0%B8.html“.

Категории: Мъничета | Ислям

##### Views

- Статия
- Беседа
- Текуща версия

##### Търсене

##### На други езици

- English